|  |  |  |  |  |
| --- | --- | --- | --- | --- |
| Razred: 2. | Predmet: GUM | Ura: | Datum: | Učitelj: |
| **Sklop: POLETJE** | | | | |
| **Učna enota:** Pesem: ČMRLJ TROBENTAČ | | | | |
| **Cilji:**   * Usmerjeno poslušajo posnetek skladbe. * Utrjujejo glasbena izraza kitica in refren. * Pojejo pesem in jo spremljajo z igranjem na lastne/inštrumente. | | | | |
| **Učne metode:** razgovor, poslušanje, poročanje, branje, pisanje, petje, igranje | | | | |
| **Učne oblike:** frontalna, individualna, skupinska | | | | |
| **Učni pripomočki/sredstva:** U/38, kljunasta flavta, ropotulje, glavnik, kabasa, bas ksilofon, metelofonski rezonatorji  GLASBENA POSNETKA:  Nikolaj Rimski Korsakov: Čmrljev let  Lenčka Kupper: Čmrlj trobentač | | | | |
| **IZVEDBA UČNE URE** | | | | |
| * *Poslušanje: Čmrljev let*   Poslušamo glasbeni posnetek Čmrljev let. Naslova ne povemo. Povemo, da skladba opisuje žival. Ugotavljamo, da je to majhna gibčna žival, skladba pa je hitra. Ob koncu poslušanja ugibajo naslov skladbe. Povemo naslov skladbe Čmrljev let.   * **Učbenik, str. 38**   Še enkrat poslušamo skladbo in s prstom sledimo ilustraciji poti čmrlja. Izziv je, da pridemo na konec poti ob koncu skladbe.   * *Učenje pesmi: Čmrlj trobentač*   Učitelj doživeto zapoje pesem Čmrlj trobentač. Učenci prepoznajo refren: *zumtrara ...* Naučimo se ga s pomočjo odmevanja. Dodamo mu gibanje, ki ga predlagajo učenci. Pesem pojemo; ko pa je na vrsti refren, ga zapojejo učenci in se zraven gibljejo.  Naučimo se še tri kratke kitice.   * *Spremljava na Orffove inštrumente*   Predigra  Pred začetkom pesmi se pojavi predigra: 2 krat *zum tra ra ra.*  Ritmični uvod ustvarimo z ropotuljami in glavnikom, na katerega položimo list papirja in zaigramo.  Refren  Refren spremljamo z glavnikom in kabaso.  Bas ksilofon lahko udarja vsako prvo dobo v taktu:  *Zumtrara zumtrara zum zum zum zum zum*  ton **D** ton **A** ton **A** ton **D**  Kitice  Kitice spremljamo s ploščicami G, A in D:  *Hej, vstanite – ton* ***G***  *čmrlji vsi – ton* ***A***  *lep je dan in – ton* ***D***  *čas beži – ton* ***D***  Besedilo kitice lahko ritmično spremljamo z ritmičnimi inštrumenti – lahko z lastnimi!  Pesem večkrat zapojemo in jo spremljamo z igranjem na lastne inštrumente. | | | | |